ΓΡΑΠΤΗ ΕΡΩΤΗΣΗ E-3322/01

υποβολή: Stavros Xarchakos (PPE-DE) προς την Επιτροπή

(30 Νοεμβρίου 2001)

Θέμα: Πώληση ανεκτίμητων αρχαιολογικών θησαυρών στην Τουρκία

Σύμφωνα με την τουρκική εφημερίδα Μιλλιέτ, το KUSAV (ένα από τα μεγαλύτερα πολιτιστικά ιδρύματα της Τουρκίας) αποφάσισε να πουλήσει δημοσίως σπάνιους αρχαιολογικούς θησαυρούς της αρχαιοελληνικής, ελληνιστικής και βυζαντινής εποχής, τους οποίους κατέχει. Για το λόγο αυτό έβγαλε και ανακοίνωση στο Internet όπου καλεί όσους ενδιαφέρονται για αρχαία αντικείμενα να έλθουν σε επαφή μαζί του. Το εν λόγω ίδρυμα εκθέτει προς πώληση θησαυρούς από την περιοχή της Μαγνησίας και της Περγάμου της Μικράς Ασίας, ενώ εκπρόσωποι του KUSAV αναφέρουν ότι ήδηπάρχει τεράστιο ενδιαφέρον από χώρες όπως οι ΗΠΑ, η Ελβετία, η Σαουδική Αραβία, το Κουβέιτ και άλλες. Η ίδια εφημερίδα αναφέρει έχει οργανωθεί άλλη μεγάλη έκθεση στη γκαλερί SUAV της Κων/πολης όπου εξετέθησαν προς πώληση τεράστιας αξίας θησαυροί από την εποχή των Χιττιτών, καθώς και την ελληνιστική, βυζαντινή και οθωμανική εποχή.

Μια άλλη μεγάλη τουρκική εφημερίδα, η Χουριέτ, απεκάλυψε (στις 11.11.2001) ότι ιδιαίτερη δραστηριότητα επιδεικνύει και κύκλωμα λαθρεμπόρων πολιτιστικών θησαυρών που διοχετεύει θησαυρούς από τα κατεχόμενα εδάφη της Κύπρου προς το εξωτερικό, ενώ σημειώνει ότι στη Ν. Υόρκη εκτίθενται πάμπολλα αντικείμενα από την κατεχόμενη Κύπρο. Τα αντικείμενα αυτά αφορούν κυρίως αρχαιότητες και μεγάλης αξίας εικόνες που εκλάπησαν από τις εκκλησίες του κατεχόμενου από τον τουρκικό στρατό βόρειου μέρους του νησιού.

Πώς τοποθετείται η Επιτροπή έναντι των καταγγελιών των δύο μεγάλης κυκλοφορίας τουρκικών εφημερίδων· Έχει θέσει στους Τούρκους επισήμους το θέμα της δημοπρασίας αρχαιολογικών θησαυρών μέσω τουρκικών ιδρυμάτων πουποτίθεται ότι έχουν επιφορτισθεί με την προστασία τους· Ποιές κυρώσεις θα μπορούσαν ναπάρξουν για κράτη (και μάλιστα υποψήφια για ένταξη) τα οποία προβαίνουν σε δημόσιες και προκλητικές δημοπρασίες πολιτιστικών θησαυρών άλλων πολιτισμών που βρέθηκαν στην επικράτειά τους, ή καλύπτουν τη λειτουργία κυκλωμάτων λαθρεμπόρων, όπως γίνεται στην κατεχόμενη Κύπρο όπου οι τουρκικές δυνάμεις κατοχής επιτρέπουν επί 27 συνεχή χρόνια την καταλήστευση του πολιτιστικού πλούτου αυτού του κράτους·

Απάντηση του κ. Verheugen εξ ονόματος της Επιτροπής

(15 Ιανουαρίου 2002)

Η Επιτροπή παρακολουθεί επισταμένως τη διαδικασία εναρμόνισης της τουρκικής νομοθεσίας με το κεκτημένο.

Στις περιοδικές εκθέσεις που δημοσιεύονται κάθε έτος, η Επιτροπή παρέχει μια επισκόπηση της προόδου που έχει σημειώσει η Τουρκία μεταξύ άλλων και στον πολιτιστικό τομέα. Στην τελευταία της έκθεση που δημοσιεύθηκε στις 13 Νοεμβρίου 2001(1), η Επιτροπή διαπίστωσε ότι σάυτόν τον τομέα έχει σημειωθεί ελάχιστη πρόοδος.

Με βάση τα στοιχεία που ανέφερε το Αξιότιμο Μέλος του Κοινοβουλίου, η Επιτροπή θα επιστήσει την προσοχή των τουρκικών αρχών ότι πρέπει ναιοθετήσουν και να θέσουν σε εφαρμογή τον κανονισμό (ΕΟΚ) αριθ. 3911/92 του Συμβουλίου της 9ης Δεκεμβρίου 1992 σχετικά με την εξαγωγή πολιτιστικών αγαθών(2) και την οδηγία (ΕΟΚ) αριθ. 93/7 της 15ης Μαρτίου 1993 σχετικά με την επιστροφή πολιτιστικών αγαθών που έχουν παράνομα απομακρυνθεί από το έδαφος κράτους μέλους(3).

(1) SEC(2001)1756.

(2) ΕΕ L 395 της 31.12.1992.

(3) ΕΕ L 74 της 27.3.1993.